Rikunarita-ORG/Wikinium huggingface dataset:
# ทะเลอีเจียน

แผนที่ตำแหน่งทะเลอีเจียน
**ทะเลอีเจียน** (อังกฤษ: *Aegean Sea*) เป็นทะเลที่ติดต่อกับทะเลเมดิเตอร์เรเนียน อยู่ระหว่างประเทศกรีซกับตุรกี ทางด้านตะวันออกของกรีก เป็นแหล่งอารยธรรมของโลกสมัยหนึ่ง

## แหล่งข้อมูลอื่น
# ซามูเอล เอฟ. บี. มอร์ส

| ซามูเอล มอร์ส |
| --- |
| ซามูเอล ฟินเลย์ บรีส มอร์ส, ค.ศ.1840 |
| เกิด | ซามูเอล ฟินเลย์ บรีส มอร์ส (1791-04-27)27 เมษายน ค.ศ. 1791 ชาร์ลส์ทาวน์, รัฐแมสซาชูเซตส์ |
| เสียชีวิต | เมษายน 2, 1872(1872-04-02) (80 ปี) 5 West 22nd Street, นครนิวยอร์ก, รัฐนิวยอร์ก |
| การศึกษา | มหาวิทยาลัยเยล |
| อาชีพ | จิตรกร, นักประดิษฐ์ |
| มีชื่อเสียงจาก | นักประดิษฐ์รหัสมอร์ส |
| คู่สมรส | * Lucretia Pickering Walker
* Sarah Elizabeth Griswold
 |
| บุพการี | * Jedidiah Morse (บิดา)
 |
| ลายมือชื่อ |
|  |

ซามูเอล เอฟ. บี. มอร์ส
**ซามูเอล ฟินเลย์ บรีส มอร์ส** (อังกฤษ: *Samuel Finley Breese Morse* – 27 เมษายน พ.ศ. 2334 – 2 เมษายน พ.ศ. 2415) เป็นนักประดิษฐ์รหัสมอร์ส (Morse Code) และจิตรกรเขียนภาพคนและภาพทิวทัศน์ฉากประวัติศาสตร์ชาวอเมริกัน

## ชีวิตในวัยเยาว์

ซามูเอล มอร์ส เกิดที่เมืองชาลส์ทาวน์ รัฐแมสซาชูเซตส์ เป็นบุตรคนแรกของพระนักภูมิศาสตร์ชื่อ เจไดดิอาห์ มอร์สและอลิซาเบท แอนน์ บรีส มอร์ส หลังจากได้เข้าเรียนที่ฟิลลิปส์อคาเดมีในวัยเด็ก ก็ได้เข้าเรียนระดับมหาวิทยาลัยเมื่ออายุเพียง 14 ปี มอร์สมีความสนใจและทุ่มเทชีวิตทางศิลปะ และได้เป็นลูกศิษย์ของ วอชิงตัน อาลสตัน จิตรกรอเมริกันผู้มีชื่อเสียง เมื่อเข้าเรียนที่มหาวิทยาลัยเยล มอร์สได้เข้าฟังการบรรยายเกี่ยวกับไฟฟ้าโดยเบนจามิน ซิลลิแมนและเจอเรเมียห์ เดย์ ในขณะเดียวกับก็เขียนภาพจิตรกรรมเพื่อนำเงินมาส่งเสียตัวเอง มอร์สจบการศึกษาจากมหาวิทยาลัยเยลเมื่อ พ.ศ. 2353 และได้เป็นผู้ติดตามอาลสตันไปท่องยุโรปในปีถัดมา

## ชีวิตในวัยต่อมา

ในปี พ.ศ. 2382 มอร์สได้ตีพิมพ์เอกสารเกี่ยวกับการถ่ายภาพดาแกโรไทป์ (daguerreotype) ที่คิดขึ้นโดยหลุยส์ ดาแกร์ ที่เป็นการเขียนโดยคนอเมริกันชิ้นแรกโดยตีพิมพ์จากประเทศฝรั่งเศส

ในปี พ.ศ. 2393 มอร์สได้เดินทางไปโคเปนเฮเกนเพื่อเยี่ยมชมพิพิธภัณฑ์ธอร์วาลด์เซน ที่ซึ่งมีสุสานของประติมากรอยู่ภายในบริเวณคอร์ทกลาง มอร์ส์ได้เข้าเฝ้าพระเจ้าเฟรเดอริกที่ 7 และรับพระราชทานเครื่องราชอิสริยาภรณ์ชั้นแดนเนบรอกของเดนมาร์ก ซึ่งมอร์สได้กราบทูลให้ทรงทราบว่าประสงค์จะถวายภาพเขียนที่เขียนเมื่อ พ.ศ. 2373 แด่พระองค์ ปัจจุบันภาพเขียนนี้เป็นสมบัติของพระนางมากาเร๊ต ที่ 2 แห่งเดนมาร์ก

ในช่วงระหว่างปี พ.ศ. 2403 - พ.ศ. 2413 มอร์สมีชื่อเสียงในด้านการเป็นผู้สนับสนุนการมีทาสของอเมริการซึ่งมอร์สได้เขียนเหตุผลตอนหนึ่งไว้ในหนังสือของเขาว่า

> เหตุผลในความเชื่อเกี่ยวกับการมีทาสของข้าพเจ้านั้นสั้น การมีทาษโดยตัวของมันเองแล้วไม่เป็นบาป เพราะมันเป็นเงื่อนไขทางสังคมที่มีวัตถุประสงค์ที่ฉลาดที่สุด มีเมตตาธรรมและมีระเบียบวินัยของพระเจ้าที่มีมาในโลกนานมาแล้ว ดังนั้น การเป็นเจ้าของทาสโดยตัวของมันเองจึงไม่เป็นการผิดศีลธรรมมากไปกว่าการเป็นพ่อแม่ผู้ปกครอง หรือเป็นนายจ้าง หรือเป็นผู้บังคับบัญชา
>
> — ซามูเอล เอฟ. บี. มอร์ส

ครั้งหนึ่งมอร์สเคยยอมรับความคิดเกี่ยวกับการส่งสัญญาณโทรเลขผ่านทางน้ำของชาลส์ วีตสโตนและคาร์ล ออกัส ฟอน สไตน์ฮีล หรือผ่านไปตามรางรถไฟ หรืออะไรก็ได้ที่เป็นตันนำไฟฟ้า

มอร์สถึงแก่กรรมเมื่อเดือนเมษายน พ.ศ. 2415 ที่บ้านในนครนิวยอร์ก เมื่ออายุได้ 80 ปี ศพของเขาฝังไว้ที่สุสานกรีนวูดในบรูกลิน นิวยอร์ก

## ดูเพิ่ม

* รหัสมอร์ส (ในภาษาอังกฤษ)
* รหัสมอร์สอเมริกัน (ในภาษาอังกฤษ)
# การปฏิวัติมองโกเลีย ค.ศ. 1921

| การปฏิวัติมองโกเลีย ค.ศ. 1921 |
| --- |
| ส่วนหนึ่งของ การปฏิวัติ ค.ศ. 1917–1923 และสงครามกลางเมืองรัสเซีย |
|  กองกำลังผสมโซเวียต–มองโกเลียเข้ายึดครองอูลานบาตาร์ เมื่อวันที่ 8 กรกฎาคม ค.ศ. 1921 |
|

|  |  |
| --- | --- |
| วันที่ | 1 มีนาคม – 11 กรกฎาคม ค.ศ. 1921 (4 เดือน 1 สัปดาห์ 3 วัน) |
| สถานที่ | มองโกเลียนอก |
| ผล |
คอมมิวนิสต์มองโกเลียชนะ
* การล่มสลายของรัฐข่านบ็อกด์
* สิ้นสุดการควบคุมมองโกเลียของจีน
* ก่อตั้งสาธารณรัฐประชาชนมองโกเลีย
* เริ่มต้นการควบคุมมองโกเลียของโซเวียต
 |

 |
| คู่สงคราม |
|  พรรคประชาชนมองโกเลีย **สนับสนุนโดย:**  กองทัพแดง |  มองโกเลีย **สนับสนุนโดย:**  รัสเซียขาว |  จีน* (ก๊กอานฮุย)

**สนับสนุนโดย:**  ญี่ปุ่น |
| ผู้บังคับบัญชาและผู้นำ |
|  ดี. ซุคบาทาร์  เค. ชอยบัลซัน  ดี. บอดอ  ดี. ด็อกซ็อม  ดี. ลอซ็อล  เอส. ดันซัง  เอ. ดันซัง  อาร์. เอ็ลเบ็กดอร์จ  วี. บลูย์เคียร์ |  บ็อกด์ ข่าน  บารอน อุนเกียร์น |  ตฺวั้น ฉีรุ่ย  สฺวี ชู่เจิง |

**การปฏิวัติมองโกเลีย ค.ศ. 1921** (การปฏิวัติมองโกเลียนอก ค.ศ. 1921 หรือ การปฏิวัติของประชาชน ค.ศ. 1921) เป็นเหตุการณ์ทางทหารและการเมืองที่เกิดขึ้นจากการขับไล่กองทัพขาวรัสเซียออกจากประเทศ ซึ่งนำโดยนักปฏิวัติชาวมองโกเลียที่ได้รับความช่วยเหลือจากกองทัพแดงโซเวียต และเป็นการอารัมภบทไปสู่การก่อตั้งสาธารณรัฐประชาชนมองโกเลียใน ค.ศ. 1924 ซึ่งประเทศได้รับเอกราชแต่ในนามในฐานะรัฐบริวารของสหภาพโซเวียต จนกระทั่งเกิดการปฏิวัติครั้งที่สามในเดือนมกราคม ค.ศ. 1990 นอกจากนี้ การปฏิวัติยังทำให้การยึดครองมองโกเลียของรัฐบาลเป่ย์หยางของจีนสิ้นสุดลงตามไปด้วยนับตั้งแต่ ค.ศ. 1919 โดยชื่อของการปฏิวัติอย่างเป็นทางการในภาษามองโกเลียเรียกว่า "การปฏิวัติของประชาชน ค.ศ. 1921" หรือแบบสั้นคือ "การปฏิวัติของประชาชน" (มองโกเลีย: Ардын хувьсгал, อักษรโรมัน: *Ardyn khuvisgal*)

## อ้างอิง

### บรรณานุกรม

* Choibalsan, Khorloogiin; Losol, Darizavyn; Demid, D. (1934). *Mongolyn ardyn ündyesnii kkhuvisgal ankkh üüsyeg baiguulagdsan tovch tüükkh* Монголын ардын üндеснии кхувьсгал анкх üüсег баигуулагдсан товч тüüкх [*Brief history of the founding of the Mongolian People's Republic*] (ภาษามองโกเลีย). Vol. 1. Ulaanbaatar.
* Ewing, Thomas E. (July 1980). "Russia, China, and the Origins of the Mongolian People's Republic, 1911–1921: A Reappraisal". *Slavonic and East European Review*. London. **58** (3): 399–421. JSTOR 4208079.
* Nasanbaljir, Ts. (1960). *Revolyutsionnye meropriyatiya narodogo pravitel'stva Mongolii v. 1921–1924 gg* [*Revolutionary measures of the Mongolian people's government, 1921–1924*] (ภาษารัสเซีย). Moscow.
# สไปก์ ลี

| สไปก์ ลี |
| --- |
|  |
| สารนิเทศภูมิหลัง |
| เกิด |  (1957-03-20) 20 มีนาคม ค.ศ. 1957 แอตแลนตา จอร์เจีย สหรัฐอเมริกา เชลตัน แจ็กสัน ลี |
| คู่สมรส | ทันยา ลิวอิส (ค.ศ. 1993–) |
| อาชีพ | ผู้กำกับ นักแสดง นักเขียน |
| ปีที่แสดง | ค.ศ. 1977–ปัจจุบัน |

**เชลตัน แจ็กสัน "สไปก์" ลี** (อังกฤษ: *Shelton Jackson "Spike" Lee*) ผู้กำกับภาพยนตร์แนวอิสระ ผู้อำนวยการสร้าง นักเขียน และนักแสดงชาวอเมริกัน นอกจากนี้ยังเป็นผู้กำกับภาพยนตร์โฆษณาของผลิตภัณฑ์ไนกี้ และมิวสิกวิดีโอให้กับศิลปินนักร้อง เช่น พรินซ์, ไมเคิล แจ็กสัน, แอนิตา เบเกอร์, พับลิกเอเนมี สไปก์ ลี ยังเป็นอาจารย์สอนวิชาภาพยนตร์ที่มหาวิทยาลัยนิวยอร์กและมหาวิทยาลัยโคลัมเบีย

ผลงานกำกับภาพยนตร์ของสไปก์ ลี มักมีเนื้อหาเกี่ยวกับการกีดกันทางเชื้อชาติ บทบาทของสื่อมวลชน อาชญากรรมในเมืองใหญ่ ความยากจน และประเด็นทางการเมือง โดดเด่นด้วยฉากที่มีสีสันฉูดฉาดและมุมกล้องที่น่าเวียนหัว ภาพยนตร์หลายเรื่องถ่ายทำในบรูกลิน นิวยอร์ก ซึ่งเป็นย่านที่เขาเติบโตมา

## อ้างอิง

## แหล่งข้อมูลอื่น

* Spike Lee ที่อินเทอร์เน็ตมูวีเดตาเบส
# การรณรงค์ร้อยบุปผา

| การรณรงค์ร้อยบุปผา |
| --- |
|  |
| จีนตัวย่อ | 百花齐放 |
| จีนตัวเต็ม | 百花齊放 |
|

| การถอดเสียง |
| --- |
| ภาษาจีนมาตรฐาน |
| พินอิน | Bǎihuā Qífàng |
| เวด-ไจลส์ | Pai3-hua1 Ch'i2-fang4 |

 |
|  |

**การรณรงค์ร้อยบุปผา** หรือเรียกอีกอย่างว่า **ขบวนการร้อยบุปผา** (จีน: 百花齐放) เป็นช่วงเวลาตั้งแต่ ค.ศ. 1956 ถึง ค.ศ. 1957 ในสาธารณรัฐประชาชนจีน ซึ่งพรรคคอมมิวนิสต์จีน (CCP) ได้ส่งเสริมให้ประชาชนแสดงความคิดเห็นอย่างเปิดเผยเกี่ยวกับพรรคคอมมิวนิสต์ ผลที่ตามมาซึ่งจบลงด้วยความล้มเหลวของการรณรงค์ครั้งนี้ ประธานแห่งพรรคคอมมิวนิสต์จีน เหมา เจ๋อตง ได้ออกคำสั่งให้ดำเนินทำการปราบปรามกลุ่มผู้ที่วิพากษ์วิจารณ์พรรค ซึ่งดำเนินเรื่อยมาจนถึง ค.ศ. 1959

ในช่วงรณรงค์ดังกล่าว มุมมองและแนวทางการแก้ไขนโยบายระดับชาติที่แตกต่างซึ่งได้รับการสนับสนุนโดยอิงมาจากสำนวนที่มีชื่อเสียงโด่งดังของเหมาที่ว่า:"นโยบายในการปล่อยให้ร้อยบุปผาบานพร้อมพรัก และร้อยสำนักได้ประชันเสียงกันเพื่อส่งเสริมความเจริญรุ่งเรืองของศิลปะและความก้าวหน้าของวิทยาศาสตร์" ขบวนการดังกล่าวเป็นส่วนหนึ่งในการตอบสนองต่อการทำลายขวัญกำลังใจ(demoralization) ของกลุ่มปัญญาชนซึ่งมีความรู้สึกหมางเมินต่อพรรคคอมมิวนิสต์ ภายหลังจากช่วงเวลาสั้น ๆ ของการปล่อยเสรี การปราบปรามยังคงดำเนินต่อไปจนถึง ค.ศ. 1957 และ ค.ศ. 1959 ซึ่งเป็นการรณรงค์ต่อต้านฝ่ายขวาเพื่อต่อต้านผู้ที่วิพากษ์วิจารณ์ถึงระบอบการปกครองและอุดมการณ์ ประชาชนนับแสนคนต่างพากันแห่รุมล้อม ถูกตำหนิติเตียนในที่สาธารณะและถูกลงโทษในการเข้าค่ายกักขังเพื่อเป็นการปรับทัศนคติผ่านทางการใช้แรงงานอย่างหนัก หรือไม่เว้นแม้แต่การประหารชีวิต การปราบปรามทางอุดมการณ์ดังกล่าวได้นำเอาลัทธิเหมามาใช้ในการแสดงออกในที่สาธารณะอีกครั้ง และกระตุ้นขบวนการต่อต้านฝ่ายขวามากขึ้น

## อ้างอิง